open-index/open-wikipedia-markdown huggingface dataset:
Boston (Mehrdüdig Begreep)

**Boston** betekent

* Boston, de Hööftstadt vun Massachusetts, USA,
* Boston, Oort in Arkansas, USA,
* Boston, Oort in Georgia, USA,
* Boston, Oort in Indiana, USA,
* Boston, Oort in Kentucky, USA,
* Boston, Oort in Louisiana, USA,
* Boston, Oort in Michigan, USA,
* Boston, Oort in Missouri, USA,
* Boston, Oort in New York, USA,
* Boston, Oort in Ohio, USA,
* Boston, Oort in Pennsylvania, USA,
* Boston, Oort in Tennessee, USA,
* Boston, Oort in Texas, USA,
* Boston, Oort in Virginia, USA,
* Nee Boston, Oortsdeel vun Storkow in Brannenborg,
* Boston, Oort in Belize,
* Boston, Stadtgemeen in de Provinz Davao Oriental, Philippinen,
* Boston, Stadt in Lincolnshire, England,
* Boston, Verwaltungsrebeet in de Graafschop Lincolnshire, England,
* Boston (*Móinín na gCloigeann*), Oort in’n County Claire, Irland,
* Boston, Oort in de Provinz Fargʻona, Usbekistan,
* Boston, Stadt in KwaZulu-Natal, Süüdafrika,
* Boston, US-amerikaansche Rockband,
* *[[Boston (Album)|Boston]]*, Album von de Rockband Boston,
* Boston, sünnere Form vun’n Walzer,
* Boston, Koortenspeel ut dat 18./19. Johrhunnert, sünners bi de Marine,
* Boston, en Wodkamarke,
* Douglas A-20, Binaam vun en militäärschen Flegertyyp,
* en Zigarettensoort vun Aldi Noord,
* Boston-Tegelpresse, en Druckpresse.

**Boston** is de Familiennaam von

* Al Boston (* 1968), Pseudonym vun’n düütschen Sänger un Lederschriever Achim Kliebsch,
* Bernie Boston (1933–2008), US-amerikaanschen Fotograaf un Fotojournalist,
* Billy Boston (* 1934), Rugby-League-Speler ut Wales,
* Brad Boston (* 1974), kanaadschen Segler,
* Mark Boston (* 1949), US-amerikaanschen Bassist un Gitarrspeler,
* Nigel Boston (* 1961), US-amerikaanschen Mathematiker,
* Rachel Boston (* 1982), US-amerikaansche Schauspelersche,
* Ralph Boston (* 1939), US-amerikaanschen Lichtathlet,
* Roseina Boston (* 1935), austraalsche Musikerin,
* Roy Boston, düütschen Musiker,
* Terence Boston, Baron Boston of Faversham (1930–2011), brietschen Politiker (Labour).

Kiek ok bi: USS Boston, Boston Township, Bosten.
USS Boston

**USS Boston** betekent

* USS ''Boston'', Schipp von de US-amerikaansche Marien von 1776,
* USS ''Boston'', Schipp von de US-amerikaansche Marien von 1799,
* USS ''Boston'', Schipp von de US-amerikaansche Marien von 1825,
* USS ''Boston'', Schipp von de US-amerikaansche Marien von 1884,
* USS ''Boston'' (CA-69), Schipp von de US-amerikaansche Marien,
* USS ''Boston'' (SSN-703), U-Boot von de US-amerikaansche Marien.
Boston Township

**Boston Township** betekent

* Boston Township, Township in’n Franklin County, Arkansas, USA,
* Boston Township, Township in’n Madison County, Arkansas, USA,
* Boston Township, Township in’n Newton County, Arkansas, USA,
* Boston Township, Township in’n Washington County, Arkansas, USA,
* Boston Township, Township in Indiana, USA,
* Boston Township, Township in Michigan, USA,
* Boston Township, Township in Ohio, USA.
Vivi o, preferibilmente, morti

**Vivi o, preferibilmente, morti** (Op plattdüütsch so veel as „Lebennig oder, noch beter, dood“; dt. Titel: *Friß oder stirb*) is de Titel vun en Westernkummedie vun den Speelbaas Duccio Tessari ut dat Johr 1969. Op DVD is de Italowestern in Düütschland ünner den Titel *Sundance Cassidy und Butch The Kid* rutkamen.

## Inholt
De beiden Bröder Monty un Ted sünd bannig verscheden. Monty is en Dropgänger, de mehr Geld verspeelt hett as he beseten hett, Ted dorgegen is Buer. Se möögt sik nich sünners un sünd sik jümmer mit Spood ut’n Weg gahn. Man nu drifft jem jemehr rieke Unkel tohopen, de doodbleven is. Üm an sien Arv to kamen, mütt sik de beiden an een Bedingen hollen: söss Maanden lang mööt sik de beiden tosamen vergahn. 

Monty höört, dat Ted sik ennerworrns in’n Willen Westen daallaten hett. Man, kuum is Monty op de Farm indrapen, warrt de vun Peerdeven överfallen, de ünner dat Regeer vun den gewetenlosen Rover Jim staht. De Farm steiht gau in Füer. As de beiden Bröder nu beid ahn Middel dorstaht, versöökt se sik mit lütte Gaunereen över Water to hollen, bit dat se dat Arv in de Hand kriegt.

Dat Roven vun en verwöhnte Bankiersdochter geiht jüst so in de Büx as ok de Överfäll op en Postkutsch, op de Bank oder en Geldtransport. Ok de Versöök, mit Poker Spelen wedder ’n beten Geld rintokriegen geiht scheev. Jümmers münnt dat allens in en gresige Haueree. Liekers hett dat allens ok wat Go’es: de beiden Streitbröders Monty un Ted kamt sik dorbi jümmer neeger… ok wenn sik an’t Enn rutstellt, dat dat in Wohrheit gor keen Arv gifft.

## Kritik
Hermine Fürstweger beschreev den Film in *Film-Echo* as en flott inszeneerte Western-Groteske mit Dialogen, de dat in sik harrn. Gemma un Benvenuti wiesen sik dorin as wohre Komikers.

Ulrich P. Bruckner fünn den Film anners as Tessari sien vörige Westerns un meen, dat de Kummedie de lateren Kummedien vun Terence Hill & Bud Spencer al vörweg nehmen de. He loov de beiden Hööftdorstellers as ok den Speelbaas, vunwegen dat de den Övergang vun’n harden Italowestern to en Western-Persiflaasch so goot funnen hett.

Günther Pflaum schreev in *Film Deenst*, dat de Film en Utnahm vun’t Western-Genre weer, den man ansehn künn, dat de Speelbaas mit veel Möh doran arbeit harr. De Humor weer deelwies eenfachen Klamauk, wass aver to goot inszeneerte Slapstick-Szenen an.

## Achtergrund
De Film is ünner mehrere Titels rutkamen. Üm em beter op’n Markt bringen to künnen, weer he in de USA as *Sundance Cassidy and Butch the Kid* in’t Kino, ofschoonst he nix mit den Film *[[Butch Cassidy and the Sundance Kid]]* to doon hett, de in’t glieke Johr rutkeem. Ok in Düütschland is he ünner jüst so en Titel op DVD rutbröcht worrn. Annere düütsche Titels weern *Halleluja für 2 Galgenvögel*, *Halleluja für zwei Pistolen* un *Eine verrückte Erbschaft*.

De Rull vun Ted hett de italieensche Profiboxer Nino Benvenuti övernahmen, de 1960 de Goldmedaille wunnen hett bi de Olympschen Spelen in Rom un 1967 WBA- un WBC-Weltmeester in’t Halfmiddelgewicht worrn is.

## Borns


## Weblenken
Toshirō Mifune

**Toshirō Mifune** (jap.: 三船 敏郎 *Mifune Toshiro*; * 1. April 1920 in Qingdao, Republik China; † 24. Dezember 1997 in Tokio) weer en vun de bedüdensten japaanschen Schauspelers un Speelbasen.

## Filmografie (Utwahl)

## Bornen


## Weblenken

* Filmografie vun Akira Kurosawa, wo ok de wichtigsten Filmen besnackt warrt (ja/en)
Wolfgang Bittner

**Wolfgang Bittner** (* 29. Juli 1941 in Gleiwitz) is en düütsch Schriever.

He is af 1946 in Wittmund upwussen un hett dor bit 1966 leevt. Van 1957 bit 1963 hett Bittner bi'd Landkreis Wittmund arbeit'. Dornah hett he bi de Bezirksregeerung in Auerk as Regierungs-Inspektor arbeit'. Van 1966 bit 1970 hett he in Chöttingen un München Juristeree, Philosophie un Soziologie studeert, 1970 dat 1. jur. Staatsexamen, 1972 sien Doktor jur. un 1973 dat 2. jur. Staatsexamen maakt. Denn wer he för körte Tiet Afkaat. 

Af 1974 is he freeberoplich Schriever. He hett männich Böker schreven, worin ok Oostfreesland vorkummt, to'n Bispööl de Romaanen *Der Aufsteiger oder Ein Versuch zu leben* (1978 un 2008), *Niemandsland* (1992 un 2000), *Hellers allmähliche Heimkehr* (2012) un *Die Heimat, der Krieg und der Goldene Westen* (2019).

## Weblenken
* Wolfgang-Bittner-Websteed
* DNB-Katalog
Henry Pelham

**Henry Pelham** (* 25. September 1694 in Laughton, Sussex; † 6. März 1754 in London) weer Premierminister un Grootbritannien van' 14. Februar 1743 bit to sien Dood. 

## Familie
Henry Pelham weer de jüngere Bröer vun Thomas Pelham-Holles, 1. Herzog von Newcastle-upon-Tyne, un de jüngere Söhn vun Thomas Pelham, 1. Baron Pelham of Laughton. Henry Pelham sien Moder Lady Grace Holles († 1700), Dochter vun Gilbert Holles, 3. Earl of Clare weer de Süster vun John Holles, 1. Duke of Newcastle-upon-Tyne.

Pelham hett 1726 Catherine (1711–1780), Dochter vun den John Manners, 2. Duke of Rutland heiraadt, mit de he twee Döchter harr:
*Catherine (1727–1760), Arvin vun Newcastle ∞ 1744 Henry Clinton, 2. Duke of Newcastle-under-Lyme
*Grace (1728–1777) ∞ 1752 Lewis (?) Watson, 1. Baron Sondes of Lees Court

## Karriere
1717 kreeg he en Seet in dat Parlament för den Bezirk Seaford in Sussex, de he bit 1722 wohrnehm.

Dör den Infloot vun sien Familie un dat Förspreken vun Robert Walpole wurr he 1721 to'n  Sekretär in de Schatzverwalten. 1724 keem he in dat Kriegsministerium, hett dit Amt aber 1730 gegen den Posten vun en Heerestallmeester intuuscht. 1743 wurr Pelham to'n Premierminister beropen, togliek weer he aber ok noch Schatzkanzler (*Chancellor of the Exchequer*). De wichtigst Figur in dat Kabinett weer aber sien Bröer Thomas Pelham-Holles.

Pelham bleev in' öösterriekschen Arvfolgekrieg mit middelmatigen Spood un wies Schwächen in der Kriegsführung. König Georg II. wull 1746 Lord Bath as Premierminister hemm, aber gegen den Wedderstand vun de bei Pelham-Bröers kunn sück de König nich dörsetten. Pelham bleev Premierminister bit to sien Dood, sien Bröer is hüm denn in dat Amt nahfolgt. 

Pelham gull as Mann mit en stark Persönlichkeit, moderatem Sülvstbewusstsein un hooch Anspröök an de Eegenschapen vun en Staatsmann. De vun hüm dat britisch Ünnerhuus entgegenbrocht Respekt führ to en gegensiedig Anerkennen. Sien Finanzpolitik weer in de Regeerenstiet spoodriek. De Belastungen vun den Staatshuusholt kunnen minneseert wurrn. 

## Kiek ok
* List vun de Premierministers vun Grootbritannien

## Weblenken
* http://www.thepeerage.com/p1595.htm#i15947
Francesco Camusso

**Francesco Camusso**, ok *Camoscio di Cumiana* nömmt, (* 9. März 1908 in Burdini di Cumiana; † 23. Juni 1995 in Turin) weer en italieensch Radrennfohrer. 

Sien gröttste Spood weer de Gewinn vun de Gesamtwerten vun den Giro d’Italia 1931. Bi de Tour de France keem he 1932 up den darten Platz und 1937 belegg he Platz veer. In de Johren 1933 un 1935 muss he de Rundfohrt jeweils upgeven.1938 hett he sien Loopbahn beend.

## Palmares
**1931**
* 11. Deelstreck Giro d’Italia
* Gesamtsieger Giro d’Italia

**1932**
* 1. Deelstreck Tour de France

**1933**
* 6. Deelstreck Paris–Nizza

**1934**
* 2. Deelstreck Tour de Suisse

**1935**
* 7. Deelstreck Tour de France

**1937**
* 13. Deelstreck A Tour de France

**1938**
* Nizza-Mont Agel

## Mannschapen
* 1929 - Gloria
* 1930 - Gloria
* 1931 - Gloria
* 1932 - Gloria
* 1933 - Gloria
* 1934 - Gloria
* 1935 - Legnano
* 1936 - Legnano
* 1937 - Il Bertoldo
* 1938 - Gloria

## Weblenken
* Francesco Camusso in de Datenbank vun de Tour de France
* Francesco Camusso in de Datenbank vun Radsportseiten.net
Marcellus I.

**Marcellus I.** († 309) weer wohrschienlich van’  Mai 307 bit 309 Bischop vun Rom.

He weer Nahfolger vun Marcellinus nah de längste Sedisvakanz in de Paapsthistorie, de veer Johren düer. Marcellus hett de Upgaav övernommen, de Kark, nah de Christenverfolgung dör Diokletian, weer nee uptobauen un to organiseeren. Nah dat *[[Liber Pontificalis]]* hett he 25 Titelkarken inricht. He hett en  Coemeterium in de Via Salaria tegenöver de Priscilla-Katakombe baut.

Wiel he för streng Straafen tegenöver affallen Christen wiels de vergahn Verfolgungen intreeden dee, wurr he 309 ünner Kaiser Maxentius wegen Tumulten ut Rom verbannt. He is denn noch in dat sülvig Johr storven un wurr in de Calixtus-Katakombe bisett.

He wurrd mit de Attributen Esel un Kriebe dorstellt. Sien Gedenkdaag sünd:
* kathoolsch: 16. Januar
* orthodox: 7. Juni

## Weblenken

* Johann Peter Kirsch:  Pope St. Marcellus I. In: Catholic Encyclopedia (engelsch, Utgaav 1913)
* Gesamtwerk von Migne Patrologia Latina mit Inholtsverteken
* DNB-Katalog
Tarik Ergin

**Tarik Ergin** (* 7. Juni 1961 in Hingham, Massachusetts) is en US-amerikaanschen Schauspeler.

## Leven un Wark
Ergin is vun töörksche Afstammen in de USA boren worrn. Internatschonal bekannt worrn is he in de Rull vun Lieutenant Ayala in de Feernsehreeg *Star Trek: Voyager* un duukt dor ok in dat Holodeck-Programm *Captain Proton* op. Vör sien Rullen in Star Trek weer he in lüttere Rullen in de Feernsehreeg *Reg Shoe Diaries*  un in den Film *Improper Conduct* vun 1994 to sehn. 

He is butendem en professchonellen Lacrossespeler un arbeit mit den Hollywood Lacrosse Club. Vundaag traineert he dat Oak Park Lacrosse Varsity Team.

## Filmografie (Utwahl)

## Borns


## Weblenken
Donna Summer

**Donna Summer** (* 31. Dezember 1948 in Boston, Massachusetts; † 17. Mai 2012 in Florida; eegentlich **LaDonna Adrian Gaines**) weer en US-amerikaansch Singerin un Songschrieverin. 

Hör Naam steiht för internatschonale elektronisch Popmusik, de se tosommen mit hör Produzenten Giorgio Moroder un Pete Bellotte entwickelt hett, un för en vörsiedig Stimm. Man nimmt an, dat se weltwiet 130 Millionen Schallplatten verköfft hett. Mit Songs as *Love to Love You Baby*, *[[I Feel Love]]*, *[[Hot Stuff]]* oder *On the Radio* wurr se in de tweet Hälft vun de 1970er Johren to’n internatschonalen Star. Se hett de Hitparaden vun de ganz Welt erobert un weer in de 1970er Johren de weltwiet spoodriekst Musikerin. Donna Summer starb in  Florida im Alter von 63 Jahren an Lungenkrebs. Se harr mit hör Mann Bruce Sudano en Huus in Englewood (Florida).

To’n Anfang vun höer Karriere hett se ok in Düütschland as Musicaldorsteller (Hair) warkt. Se is an Lungenkrebs storven. 

## Weblenken
* Offizielle Websteed
* The Totally Unauthorized Donna Summer Tribute Site
* Donna Summer bi allmusic.com
* 

## Enkeld Nahwiesen


* Joel Whitburn’s Top Pop Singles 1955–1993 *
Natschonalversammeln vun Aserbaidschan

De **Natschonalversammeln vun Aserbaidschan** (aserbaidschaansch: **Milli Məclis**) is dat Parlament vun Aserbaidschan.

De 27. Mai 1918 mit dat eerste Drepen vun de verfatensgeven Versammlung warrt as Geboortsstünn vun’n Natschonalversammeln ansehn. Den Sitt harr de Natschonalversammeln in de Hööftstadt Baku. Na 27. April 1920 ünner de Besatten dör de Sowjetunion geev dat keen Natschonalversammeln mehr.

Na de Unafhängigkeit vun Aserbaidschan an’n 18. Oktober 1991 is wedder en Natschonalversammeln wählt worrn. De Wahlen weren an’n 12. November 1995. De Natschonalversammeln hett nu jümmer 125 Afornte. Dat aktuelle Parlament is an’n 7. November 2010 wählt worrn.

## Vörsitters vun’n Natschonalversammeln (af 1991)

* Elmira Gafarova 5. Februar 1991 - 5. März 1992
* Jagub Mammadov 5. März 1992 - 18. Mai 1992
* Isa Gambar 18. Mai 1992 - 13. Juni 1993
* Hejdar Alijev 24. Juni 1993 - 5. November 1993
* Rasul Gulijev 5. November 1993 - 24. November 1995
* Rasul Gulijev 24. November 1995 - 11. September 1996
* Murtuz Alasgarov 18. Oktober 1996 - 24. November 2000
* Murtuz Alasgarov 24. November 2000 - 2. Dezember 2005
* Ogtaj Asadov 2. Dezember 2005 - 29. November 2010
* Ogtaj Asadov siet 29. November 2010

## Weblenken
* Websteed vun’n Natschonalversammeln vun Aserbaidschan (aserbaidschaansch)
Nokere Koerse

**Nokere Koerse** is en belgisch Radrennen.

Dat Eendagsrennen find rund um de Oortschap Nokere in de Gemeend Kruishoutem statt. To'n eersten Mal wurr dat  Rennen 1944 ugetragen un siet dem mit wenig Utnahmen jedes Johr  Midden Marz. Dat Rennen tellt siet 2005 to de UCI Europe Tour un is in de Kategorie 1.1 instuuft. Bither kunnen eerst söben Fohrer dat Rennen winnen, de nich ut Belgien oder den Nedderlannen keemen. 

## Siegerlist

## Weblenken
* Websteed Nokere Koerse
Drüüs

En **Drüüs** (lat. *glandula*) is in de Anatomie en Organ, wat en sünneren Stoff billt un as Sekret na buten oder as Hormoon in’t Blood afgifft. 

Drüsen künnt na verschedene Egenschoppen indeelt warrn. De Definitschoon baven sett vörrut, dat dat en *Utföhrgang* gifft, wat en Drüüs vun annere Organen ünnerscheedt. Över dissen Utgang warrt dat Sekret an de Böverflach vun de Huut oder vun en Sliemhuut bröcht. Disse Drüsen warrt denn as *exkretoorsche Drüsen* betekent. Dat Tostannenkamen vun den Utföhrgang verkloort sik ut den Ümstand, dat disse Drüsen in jemehr embryonalen Entwicklung vun de Böverflach vun’t Epithel na ünnen verlagert worrn sünd un sik dor to Organen mit de för jem tyypschen Epithelzellen differenzeert hebbt. Dorbi sünd se aver mit de oorsprünglichen Epithelböverflach verbunnen bleven

## Exkretoorsche Drüsen
De exkretoorschen Drüsen warrt wieter ünnerdeelt na jemehr Oort, dat Sekret aftogeven (Sekretschoon):

* **apokrin**: Bi disse Form warrt grote Sekretdrapens afgeven (kunzentreerte Sekreten, de Proteinen bargt), wobi en Deel vun de Zell bi de Sekretschoon afsnöört un mit afgeven warrt. Bispeelen sünd de Duftdrüüs oder de Melkdrüsen in’n Titt vun de Fro.
* **holokrin**: Bi disse Oort warrt de hele Zellinholt in dat Sekret ümwannelt. De Zellen starvt dorbi af un warrt sülvst Deel vun’t Sekret. De Zellen mööt dorüm jümmer nee nabillt warrn. Bispelen sünd de Talgdrüsen.
* **merokrin** (fröher *ekkrin*): Dorbi warrt bannig lütte waterige Sekretdrapens dör Exozytoos afgeven, de ünner’t Lichtmikroskop kuum to sehn sünd. De Zell warrt dorbi nich ännert ader schaadt. Bispelen sünd de Sweetdrüsen. Hier kann wieter ünnerscheedt warrn na’t Tosamensetten vun dat Sekret:
*seröse Drüsen* produzeert en dünnfletig Sekret, dat Enzymen bargt
* Ohrseverdrüüs (Parotis)
* Buukseverdrüüs oder Böörs (Pankreas), de hett exkretoorsche, aver ok endokrine Funkschonen
* Tranendrüüs (Glandula lacrimalis)
*muköse Drüsen* produzeert en taagfletig, sliemig Sekret 
* Drüüs an’n Beermoderhals 
* Brunner-Drüsen vun’n Twölffingerdarm
* Drüsen in’n Rachen un an de Tungenwörtel 
* Cowpersche Drüüs an de Miegröhr vun Mannslüüd oder Heken
*mischte Drüsen* produzeert na Opgaav seröse od. muköse Sekreten 
* Bekerzellen vun de Atenweeg
* Ünnerkeev- un Ünnertungenseverdrüüs

## Inkretoorsche Drüsen
In’n Gegensatz to de exkretoorschen Drüsen warrt de Drüsen ahn en Utföhrgang as *Hormoondrüsen* oder *inkretoorsche Drüsen* betekent. Se geevt jemehr Sekret (Hormonen) direkt in’t Blood af. All disse Drüsen tosamen warrt as dat endokrine System betekent.

## Kiek ok
* exokrine Drüüs
* endokrine Drüüs

## Weblenken

* All Mööglichkeiten, Drüsen in todeelen, mit enkelte Verwiesen (Uni Mainz)
Tamae Watanabe

**Tamae Watanabe** (; * 21. November 1938) is en japaansch Bargstiegerin. 

2012 hett se mit 73 Johren as bitlang öldste Fru den Mount Everest besteegen (Stand: Mai 2012). Dormit hett se hör eegen Rekord verbetert, wiel se 2002 ok all Mal den Barg besteegen harr, un ok dor all Weltrekordlerin weer.

## Weblenken
* Zeit Online: Japanerin ist älteste Frau auf dem Mount Everest
* Merkur Online: 73-jährige erklimmt Mount Everest
Nikolaus Glowna

**Nikolaus Glowna** (* 1961 in München) is en düütschen Komponist för Filmmusik.

## Leven un Wark
Glowna is de Söhn vun de Schauspelersche Vera Tschechowa, de 1967 ehrn Kolleeg Vadim Glowna heiraat hett. He hett twüschen 1980 un 1986 an’t Berklee College of Music in Boston Kompositschoon un Arrangement studeert, un bito ok dat Dirigeren. Wietere Insichten hett he an’t Konservatorium in Boston wunnen, woneem he an Workshops mit Jerry Goldsmith und John Williams deelnahmen hett. Na’n Afsluss vun sien Studium hett he tallrieke Filmmusiken för Feernseh- un Kinofilme un ok Feernsehregen komponeert. 

Glowna arbeit as Gastdozent an de Filmakademie Ludwigsburg un in de Sommerakademie vun de Universität Mainz.

## Filmografie (Utwahl)

## Utteken
För de Musik to den Feernsehfilm *Ein anderer Liebhaber* is Glowna 1992 mit den *[[Rolf-Hans Müller Pries för Filmmusik]]* ehrt worrn. 1999 hett he för sien Musik to de Bella-Block-Episood *Auf der Jagd* den Düütschen Feernsehpries kregen.

## Weblenken

* Offizielle Websteed
Pontiac Moon

**Pontiac Moon** (op platt so veel as „Pontiac Maand“; dt. Titel: *Der Traum vun Apollo XI*) is en US-amerikaansch Roadmovie ut dat Johr 1994.

## Inholt
Wiels Apollo 11 up de Weg to de Maand is, beslutt dat Ehepoor Bellamy mit ehr Söhn to’n Craters of the Moon National Monument to fohren un to de sülvig Tietpunkt as de Maandlannen dor to ween. Washington is en avendüerlustigen Mann,  Katherine wurr sietdem se hör unboren Kind bi en Autounfall verloren hett, vun Panikattacken plaagt un de Söhn Andy hett weder je en Autoreis ünnernommen, noch sien Heimatstadt verlaaten. Mit ehrn 1949er Pontiac reisen se de 1776 Mielen to’n Natschonalpark.

## Kritik
Dat Lexikon vun’n internatschonalen Film schrifft: *Aus einem Roadmovie voller Entdeckungen und Einsichten entwickelt sich eine skurrile Parabel über die Einheit der (amerikanischen) Familie, die zwar plakativ und irreal ist wie ein Märchen, gerade daraus aber einen gewissen Reiz bezieht.*

## Achtergrund
De Film is an’ 4. November 1994 in de Kinos kommen un is siet den 25. Oktober 1995 as  VHS in düütsch up den Markt.

De beid Hööftdorsteller Danson un Steenburgen hebbt een Johr later heiraadt. Beid harrn tovör in de Sitcom *Zwei in der Tinte* mitspeelt.

## Weblenken
* 

## Enkeld Nahwiesen
Adolf Jäger

**Adolf Jäger** (* 31. März 1889 in Altona/Elv; † 21. November 1944 in Hamborg-Altona) weer en düütsch Footballspeler. 

Sien Stammvereen wurr (nah vörherig Liddmaatschap bi Union 03 Altona, wo he ok noch  Slagball speel) de Altonaer FC van 1893, för de he eerstmals an' Wiehnachtsdag 1907 tegen  Dordrecht FV (Holland) antreden is. Bit 1927 sall Jäger as Störmer vun de dormalig Spitzenmannschap, de mehrmals Hamborger un Norddüütsch Meester wurr, in över 700 Spelen in de Ligamannschap (insluutend Früendschapsspelen) mehr as 2000 Doren schaaten hemm. 

Tüschen 1908 un 1924 hett he dorto 18 Spelen för de Düütsch Footballnatschonalmannschap maakt (dorvan teihnmal as Speelführer) un hett 11 Doren schaaten. He weer der eerste, de teihnmal as Kapitän uploopen is, wat eerst an' 1. Januar 1933 vun Ludwig Leinberger överboden wurr. 

Buterdem speel he 51 mal  in de Norddüütsch Utwahl, mit de he 1914, 1917 un 1919 den Kronprinzenpokal (1919–1933: Bundespokal; 1950–1996: Amateur-Lännerpokal) wunn. Alleen in dissen Wettbewarf hett Adolf Jäger tüschen 1908 un 1924 26 Spelen maakt un dorbi 35 Doren schaaten. 1912 hörr he to de düütsch Olympisch Footballmannschap.

1927 wurr he mit de Adlerplakette, de dormals hööchste Utteken in den düütschen Sport, ehrt. Der latere Riekstrainer Otto Nerz hett hüm „eines der größten Genies des deutschen Fußballsports und Schöpfer des modernen Kombinationsspiels“ nömmt. De tageszeitung stell Jäger 1999 in hör „Elf des Jahrhunderts“. Nah hüm wurr 1944 de Speelstäe vun den Altonaer FC, de Adolf-Jäger-Kampbahn an de Griegstraße in Ottensen, nömmt.  

Jäger hett bald nah den Eersten Weltkrieg en Zigarrenladen apen maakt un in de 1920er Johren gemeensam mit en Altonaer Mitspieler dat Herrenutstattergeschäft Jäger & Koch an' Hamborger Jungfernsteeg. He weer verheiraadt un harr en Söhn. Wiels den Tweeten Weltkrieg is Adolf Jäger bi Bombenentschärfungsarbeiten an dat Altonaer Elvufer to Dood kommen. Sien Graffstäe befind sück up den Altonaer Hööftkarkhoff an' Volkspark.

## Literatur
* Norbert Carsten: *Altona 93. 111 Ligajahre im Auf und Ab.* Die Werkstatt, Chöttingen 2003 ISBN 3-89533-437-5 (insbes. S.&nbsp;34 un 76-78)
* Eduard Hoffmann: *Er kannte keine Überhastung.* die tageszeitung van' 1. Dezember 1999, S.&nbsp;18
* Olaf Wuttke: *Adolf Jäger und der AFC. Eine Fußballegende.* Altonaer Anzeiger van'  30. November 1999, S.&nbsp;7

## Weblenken
* Adolf Jäger in de Datenbank vun Sports-reference.com (engelsch)

## Enkeld Nahwiesen
Fortunato Baliani

**Fortunato Baliani** (* 6. Juli 1974 in Foligno, Italien) is en ehmalger italieensch Radrennfohrer.

He fung sien Profikarriere 1998 bi dat Team Kross an. Nah blots een Johr wessel he to Selle Italia, de dat Team as Hööftsponsor övernehmen. Dornah wessel dat Team mehrmals den Sponsor, Baliani bleev aber bi dat Team bit Enn' 2002. In dat folgen Johr wessel he to Formaggi Pinzolo Fiavè-Ciarrocchi Immobiliare. Siet 2004 fohr he för veer Johr för Ceramica Panaria-Navigare.

Fiev Mal all tosommen hett he an den Giro d’Italia deelnommen un reck veermal dat Teel in Mailand.

## Wat he schafft hett
;2002
* Vuelta a Cundinamarca

;2005
* 2. Platz GP Schwarzwald
* 2. Platz Tour of Slovenia

;2006
* Subida al Naranco
* 3. Platz Bargwertung des Giro d’Italia

;2007
* Gran Premio Città di Camaiore

;2009
* Giro della Provincia Reggio-Calabria

;2011
* een Deelstreck un Gesamtwertung Tour de Kumano
* Gesamtwertung Brixia Tour

## Teams
* 1997: Kross-Montanari-Selle Italia (Stagiaire)
* 1998: Kross-Selle Italia (Stagiaire)
* 1999: Selle Italia
* 2000: Aguardiente Néctar-Selle Italia
* 2001: Selle Italia-Pacific
* 2002: Colombia-Selle Italia
* 2003: Formaggi Pinzolo Fiavè-Ciarrocchi Immobiliare
* 2004: Ceramiche Panaria-Margres
* 2005: Ceramiche Panaria-Navigare
* 2006: Ceramiche Panaria-Navigare
* 2007: Ceramiche Panaria-Navigare
* 2008: CSF Group-Navigare
* 2009: CSF Group-Navigare
* 2010: Miche
* 2011: D'Angelo & Antenucci-Nippo

## Weblenken
* Fortunato Baliani in de Datenbank vun Radsportseiten.net
Helwin Peter

**Helwin Peter** (* 18. Juli 1941 in Oberthal (Saar)) is en düütsch  Politiker vun de SPD.

Peter is vun Berop Elektriker un Gewerkschaftsfunktschonär. 1963 is he de SPD bitreden. Van' 10. Juni 1974, as he för den storven Afordneten Günter Slotta nahrücken dee, bit 1980 weer Peter Liddmaat vun den Düütschen Bundsdag. Van 1989 bit 1999 weer Peter denn Liddmaat vun dat Europäisch Parlament.

## Literatur
* Rudolf Vierhaus un Ludolf Herbst (Hrsg.): *Biographisches Handbuch der Mitglieder des Deutschen Bundestages 1949–2002.* Band 2, N–Z, Saur, München 2002, ISBN 3-598-23782-0, S. 636

## Weblenken
* Indrag över Helwin Peter in de Afordneten-Datenbank vun dat Europäisch Parlament
Firestorm

**Firestorm** betekent

* *[[Firestorm (1987)|Firestorm]]*, US-amerikaanschen Pornofilm vun Cecil Howard ut dat Johr 1987,
* *[[Firestorm (1997)|Firestorm]]*, US-amerikaanschen Actionfilm vun John Shepphird ut dat Johr 1997,
* *[[Firestorm (1998)|Firestorm]]*, US-amerikaanschen Actionfilm vun Dean Semler ut dat Johr 1998,
* *[[Firestorm (2010)|Firestorm]]*, US-amerikaanschen Dokumentarfilm vun Julie Winokur ut dat Johr 2010,
* **, US-amerikaansch-kanaadschen Feernsehfilm ut dat Johr 2006.
Eugene Polley

**Eugene Joseph Polley** (* 29. November 1915 in Chicago, Illinois as *Eugene Theodore Polley*; † 20. Mai 2012 in Downers Grove) weer en US-amerikaansch Ingenieur, de ünner annern de kabelloos Feernbedeenen für Feernsehers utfunnen hett. 

## Leven

Polley studeer an de City Colleges of Chicago un an dat Armour Institute of Technology (hüüd Illinois Institute of Technology), hett dat aber ut finanziell Grünnen ahn Afsluss verlaaten un nehm en Stäe as Regalupfüller bi de Zenith Electronics Corporation an. Later weer he in de Entwicklungsafdeelen vun de Firma tätig, in de he wiels den Tweeten Weltkrieg ünner annern Radarsysteme för de Armee entwickeln dee.

1955 entwickel he de eerste kabelloos Feernbedeenen, de as Flash-Matic up den Markt keem. Later hett he sück ünner annern mit Videocassetten, Autoradios mit Druckknööp un de  Entwicklung vun de Video-CD befaat. Polley hull all tosommen 18 Patente.

Nah 47 Johren in' Deenst vun de Firma gung he 1982 in den Ruhestand. In' Mai 2012 is Polley denn in dat Öller vun 96 Johren storven. Polley weer verheiraadt un harr een Söhn un een Dochter. 

## Ehrungen
* 1996: Emmy för Technik un Ingenieursleistungen
* 2009: IEEE Masaru Ibuka Consumer Electronics Award

## Literatur
* Margalit Fox: *[http://www.nytimes.com/2012/05/23/business/eugene-t-polley-inventor-of-the-wireless-tv-remote-dies-at-96.html Eugene Polley, Conjuror of a Device That Changed TV Habits, Dies at 96].* In: *[[The New York Times]].* 22. Mai 2012.

## Enkeld Nahwiesen
Kathleen McKane Godfree

**Kathleen „Kitty“ McKane Godfree** (* 7. Mai 1896 in London; † 19. Juni 1992 ok dor) weer en engelsch Badminton- un Tennisspelerin. Se weer de Süster vun Margaret Stocks.

Se wunn in dat Daameenzel 1924 (in't Endspeel gegen Helen Wills Moody) un 1926 (in't Endspeel gegen Lilí de Álvarez) in Wimbledon. In de glieker Johren wunn se as eenzig Tennisspelerin tosommen mit hör Ehemann Leslie Godfree ok den Mixed-Wettbewarf. Bi de Olympisch Sömmerspelen 1920 un 1924 wunn se all tosommen 5 Medaillen, dorünner Gold in't Daamendüppel 1920 (tosommen mit Winifred McNair). 

In dat Johr 1978 wurr Kitty McKane Godfree in de Hall of Fame vun den Tennissport upnommen.

In' Badminton wunn se 1924 un 1925 dat Mixed bi de All England mit Frank Devlin, 1920, 1921, 1922 un 1924 dat Eenzel as ok 1921 un 1924 dat Daamdüppel. 

## Literatur
* Pat Davis: *The Encyclopaedia of Badminton*. Robert Hale, London, 1987, S. 104, ISBN 0-7090-2796-6

## Weblenken
* 
* Kathleen McKane Godfree in de „International Tennis Hall of Fame“ (engelsch; mit Bild)
* All England Champions 1899–2007
* Kathleen McKane Godfree in de Datenbank vun Sports-Reference.com (engelsch)
Morocco

**Morocco** betekent

* Marokko, engelsche Naam vun dat noordafrikaansche Land,
* Morocco, Stadt in Indiana, USA,
* *[[Morocco (1930)|Morocco]]*, US-amerikaanschen Speelfilm ut dat Johr 1930,
* *[[Morocco (1997)|Morocco]]*, US-amerikaanschen Horror-Fantasyfilm ut dat Johr 1997.
Jeremy Renner

**Jeremy Renner** (* 7. Januar 1971 in Modesto, Kalifornien) is en US-amerikaanschen Film- un Theaterschauspeler.

## Leven un Wark
Renner is de öllste vun söss Kinner. He hett twee Börder un dree Süstern. He hett eerst teemlich laat anfungen, sik mit de Schauspeleree to befaten. Sien Filmdebüt weer 1995 de Filmkummedie *Senior Trip*. Gröttere Bekanntheit kreeg he vör allen dör sien Rullen in *28 Weeks Later* un *The Hurt Locker*. Vör den letzten weer he 2010 to’n eersten mol för den *[[Oscar]]* vörslahn in de Kategorie *Best Schauspeler*. För sien Nevenrull in *The Town* is he dat Johr dorop wedder vörslahn wesen.

Ofschoonst he laat in dat Gewarf instegen is, hett he al in tallrieke Filmen mitmaakt. Butendem weer he ok al in Warfspots un in Musikvideos to sehn.

## Filmografie (Utwahl)

## Utteken
Renner is en spoodrieken Schauspeler, de för sien Arbeit al 43 mol (Stand: Januar 2013) för Filmpriesen vörslahn weer, dorünner ok tweemol för den *[[Oscar]]*. Wunnen hett he dorvun 21 Utteken, so as:
* 2001: den *Speelfilmpries* vun’t *[[New York International Independent Film & Video Festival]]* in de Kategorie *Best Nevendorsteller* för *Fish in a Barrel*
* 2006: den *Dorstellerpries* vun’t *[[Palm Beach International Film Festival]]* för *Neo Ned*
* 2008: den *[[Slate Award]]* in de Kategorie *Best Schauspeler* för *Take*
* 2009: den *[[Satellite Award]]* in de Kategorie *Best Schauspeler in en Filmdrama* för *The Hurt Locker*
* 2009: den *[[NBR Award]]* in de Kategorie *Dörbrook-Leistung vun en Schauspeler* för *The Hurt Locker*
* 2009: den *[[CFCA Award]]* in de Kategorie *Best Schauspeler* för *The Hurt Locker*
* 2009: den *[[BSFC Award]]* in de Kategorie *Best Schauspeler* för *The Hurt Locker*
* 2009: den *Hollywood Breakthrough Award* vun’t *[[Hollywood Film Festival]]* in de Kategorie *Best Schauspeler* för *The Hurt Locker*
* 2010: den *[[NBR Award]]* in de Kategorie *Best Dorstellen vun en Ensemble* för *The Town*
* 2010: den *[[WAFCA Award]]* in de Kategorie *Best Dorstellen vun en Ensemble* för *The Town*

## Weblenken
Josh Duhamel

**Joshua David Duhamel** (*  14. November 1972 in Minot, Noord-Dakota) is en US-amerikaanschen Filmschauspeler de vör allen dör sien Rull in de Feernsehreeg Las Vegas bekannt wurr.

## Filmografie (Utwahl)

## Weblenken
Renáta Tomanová

**Renáta Tomanová** (* 9. Dezember 1954 in Jindřichův Hradec) is en ehmalge tschechoslowaaksch Tennisspelerin. 

## Karriere
1976 reck de Tschechin de Endspelen in't Daameenzel bi de Australian Open un de French Open. In Paris verlor se gegen Sue Barker un in Melbourne gegen de ehmalge Weltranglisteneerste Evonne Goolagong. Nah den Titelgewinn vun den Deernswettbewarf 1972 in Paris hett se 1978 mit hör Düppelpartnerin Betsy Nagelsen den Titel in' Daamdoppel bi de Australian Open wunnen. In't Finale hebbt se Naoko Sato un Pam Whytcross in twee Sätzen mit 7:5, 6:2 slahn. Ehrn tweet Major-Titel wunn Tomanová mit hör Landsmann Pavel Složil in dat Mixed-Düppel bi de French Open. 

## Weblenken
* WTA-Profil (engelsch)
* ITF-Profil
* Renáta Tomanová up ''www.tennis-spieler.com''
Werner Widmayer

**Werner Widmayer** (* 17. Mai 1909 in Kiel; † 14. Juni 1942 in Russland) weer en düütsch Footballspeler un de öllere Bröer vun den  legendären Footballtrainer Herbert Widmayer. He speel sowohl in den Vereen as ok in de Natschonalmannschap as Middelfeldspeler. 

## Leven un Vereen
De steile Karriere vun den schöötstarken un technisch bannig starken Werner Widmayer fung all mit teihn Johr bi den Vereen Holsteen Kiel an. Mit sien ideenriek Speel kreeg he regelmatig  Szenenapplaus un wurr gau to en vun de Leevsten vun de Fans. He weer en richtig Multitalent, denn, neben Football speel he ok spoodriek Tennis un Dischtennis, liekers weer he an' besten as Footballspeler. As jüngste Speler in' Kader vun de eerst Mannschap vun Holstein Kiel wunn he 1929 de Norddüütsch Football-Viezmeesterschap, un een Johr later de Meestgerschap. He wurr 16 mal in de norddüütsch Footballutwahl beroopen. 1930 funn dat Endspeel um den Düütsch Footballmeesterschap statt. In en vun de grootoordigsten Finals um disse Meesterschap gelung  Werner Widmayer all in de 4. Minüüt dat Führungsdoor för de Kieler. Dat Speel an' 22. Juni 1930 in dat Düsseldörper Rhienstadion gung för 40.000 Tokiekers mit en 5:4 Sieg för Hertha BSC to Enn: Mit sien 5 Doren in de Meesterschapsrunde  keem Werner Widmayer, achter Josef Schmitt (1. FC Nürnberg) mit 7 Doren un Willi Kirsei (Hertha BSC) mit 6 Doren, up den darten Platz in de Doorschüttenlist. 

## Natschonalmannschap
1931 hett Werner Widmayer denn noch twee Lännerspelen för de Düütsch Natschonalmannschap maakt. 

## Besünnerheit
Widmayer weer de öllere Bröer vun den Bundsligatrainer Herbert Widmayer, de mit den 1. FC Nürnbarg 1961 düütsch Meester un 1962 düütsch DFB-Pokalsieger wurr.

## Literatur
* Chronik 100 Jahre - Holstein Kiel, Patrick Nawe ua.
Chad Trujillo

**Chadwick A. Trujillo** (* 22. November 1973) is en US-amerikaansch Astronom. 

Nahdem he sien Doktertitel 2000 an de University of Hawaii makt hett, arbeit Trujillo an de Gemini-Steernwacht up dat Rebeet vun den Kuipergördel un dat butere Sünnsystem as ok dat Entstahn vun dat Sünnsystem un anner Planetensysteme.

Bi de Söök nah hell transneptunischen Objekten weer he ünner annern an dat Opdecken vun de Dwargplaneten Eris un Makemake as ok de groot Asteroiden Quaoar, Sedna, (90482) Orcus un 1999 DE<sub>9</sub> bedeeligt.

## Weblenken
* Homepage vun Chad Trujillo (engelsch)
Hank D’Amico

**Henry „Hank“ D'Amico** (* 21. März 1915 in Rochester (New York); † 3. Dezember 1965 in New York City) weer en US-amerikaansch Jazz-Klarinettist.

Hank D'Amico speel anfangs Vigelien, wessel denn aber to de Klarinett un harr in   Buffalo (New York) eerste Uptreden. He fung sien Musikerkarriere in Bands an, de an de Grood Seen tüschen Chicago un Buffalo uptreden sünd. 1936 speel he bi  Paul Specht un wessel gliek dornah to Red Norvo. 1938 is he mit en eegen  Oktett in Radiosendungen uptreden; 1939 gung he för en körten Tied to Norvos Band torüch. 1940/41 speel he in dat Orchester vun Bob Crosby un weer 1941 Baas vun en eegen Bigband. D'Amico hett denn jeweils en körten Tiet in de Bands vun Les Brown, Benny Goodman un nochmals bi Norvo arbeit, bevör he as Studiomusiker för den Radiosender ABC in New York tätig weerr. Dorneben speel he mit Miff Mole un Tommy Dorsey. Nah teihn Johren bi ABC arbeit  D'Amico 1954 bi Jack Teagarden. Dornah speel he meest in lüttgere Formatschonen un hett af un an eegen Gruppen leit. 1964 is he bi de Weltutstellung in New York mit dat Trio vun Morey Feld uptreden. 

In de Loop vun sien Karriere hett D'Amico an Upnahmen mit vun Louis Armstrong, Mildred Bailey, Eddie Condon, Erroll Garner, Johnny Guarnieri, Coleman Hawkins, Horace Henderson/Buck Clayton, Max Kaminsky, Carl Kress, Wingy Manone, Charlie Shavers, Maxine Sullivan, George Wettling un Lester Young (1948) mitwarkt.

## Diskographisch Henwiesen
* Eddie Condon: *Town Hall Concerts, Vol. 1* (Jazzology, 1944)
* Erroll Garner: *1944–1945* (Classics)
* Johnny Guarnieri: *1944–1946* (Classics)
* Red Norvo: *Jivin´ the Jeep* (Hep Records, 1936/37)
* *The Complete Charlie Shavers with Maxine Sullivan* (Avenue, 1957)

## Borns
* Richard Cook & Brian Morton: *[[The Penguin Guide to Jazz|The Penguin Guide to Jazz Recordings]]*, 8th Edition, London, Penguin, 2006 ISBN 0-141-02327-9
* Leonard Feather and Ira Gitler, *The Biographical Encyclopedia of Jazz*. Oxford/New York, 1999, ISBN 978-0-19-532000-8

## Weblenken
* Informatschonen bi Verve
* Biographie in Allmusic
* Personennaamdatei
Hirotaka Takeuchi

**Hirotaka Takeuchi** (* 8. Januar 1971) is en japaansch Bargstieger. Tüschen 1995 un 2012 hett he all 14 Achtduusender besteegen. He is der eerste Japaner un de dartgiste Minsch överhoopt, de dat schafft hatt. Dree Mal – an’ Mount Everest, an’ K2 un an’ Makalu – hett he up Tosatzsuerstoff to Ünnerstütten torüchgreepen.

Takeuchi is en langjohrigen Früen vun Ralf Dujmovits un sien Fru Gerlinde Kaltenbrunner, mit de he mehrere Expeditschonen ünnernommen hett. So weern se 2005 mit hüm an' Mount Everest, as he en Höhenhirnödem kreeg. Siet Anfang vun disse Früendschap bruukt Takeuchi de Tosatzsuerstoff nich mehr. 2007 weer he Deelnehmer vun en Expeditschoon to'n Gasherbrum II vun *Amical Alpin*, dat dormals vun Dujmovits leit wurr. Bi disse Expeditschoon keemen twee Bargstieger to Dood, he sülvst överleev swoor verletzt. In dat folgend Johr kunn he den Barg denn aber spoodriek bestiegen, wenn ok mit  Titanstiften in' Körper.

## Enkeld Nahwiesen
Nair Al Saif

**Nair Al Saif** (araabsch ‏نير السيف‎; *Nair as-Saif* „De Helle in’t Sweert“) is de Egennaam vun den Steern ι Orionis in’t Steernbild Orion. He steiht dor ’n beten wat süüdlich vun’n Orionnevel (M&nbsp;42).

## Egenschoppen
De schienbore Helligkeit vun Nair Al Saif is 2,77mag, de dormit de achthellste Steern vun dat Steernbild. Nair Al Saif is de ünnerste vun de dree Steerns, de de Formatschoon vun’t so nöömte „Sweert vun’n Orion“ billn doot. Sien Naam bedüüt op plattdüütsch so veel „De Helle in’t Sweert“, wat dorop henwiest, dat he de hellste vun de dree Sweert-Steerns is. Ut dat Vermeten vun de Parallax is en Afstand vun de Eer vun ruchweg 2.300 Lichtjohren afleidt worrn.

Nair Al Saif is en Veerfacksteernsystem, wobi de Hööftsteern en spektroskoopschen Dubbelsteern is mit en Ümlooptiet vun üm un bi 29 Daag. Dat System besteiht ut en blauen Rees mit den Spektraltyyp O9 III un en üm twee Gröttenklassen düsteren Steern vun’n Spektraltyyp B0.8&nbsp;III/IV. Dat Tosamenstöten vun’n Steernwind vun dat Poor maakt System to en starken Röntgenborn. Intressant is, dat de beiden Steerns in dat System verschedene Öller hebbt: De düstere Steern is ruchweg dubbelt so oolt, as de helle. De grote Exzentrizität vun de Ümloopbahn is en wieteren Henwies, dat dat System dör en gegensieitig Infangen vun de beiden Steerns tostannen kamen is.

Blangen den Hööftsteern is al in en Feernrohr en wieteren Nevensteern in’n Afstand vun 11,3″ to sehn. Disse Steern hett en schienbore Helligkeit vun 6,9mag un höört to de Spektralklass B7. In en grötter’t Teleskop is denn in en Afstand vun 50″ ok noch de veerte Steern vun dat System to sehn.

## Borns
Kathy Kirby

**Kathy Kirby** (börgerlich *Kathleen O’Rourke*; * 20. Oktober 1938 in Ilford, Essex; † 19. Mai 2011) weer en britische Singersche. Se is in de 1960er Johren mit verschedene Titels in ehr Heimatland bekannt worrn un hett 1965 an’n Eurovision Song Contest deelnahmen.

## Leven un Wark
### Fröhe Johren
In fröhe Johren is ehr Stimm as en feinen Sopran togang kamen. So hett Kirby beslaten, dat se Opernsingersche warrn wull. As se in’t Ilford Palais den britischen Musiker Bert Ambrose drapen harr, güng dat mit ehr Loopbahn los. Se hett sik sien Musikgrupp anslaten un bleev dree Johren bi jem. Ok later noch weer Ambrose Kirby ehr Manager un Mentor, bit he 1971 doodbleev.

Ehr Utsehn is in’n Verlopp vun de Tiet to ehr Markenteken worrn. De Lippen hett se sik knallroot sminkt un ehr Hoor weern so blondeert, dat se faken mit Marilyn Monroe vergleken worrn is. Dat hett ehr den Ökelnaam *Blonde [[Sexbomb|Bombshell]]* inbröcht. In de Johren 1963 un 1964 weer se mit veer Hits in de Top20 vun de britischen Charts. An meisten Spood harr ehr Coverfaten vun *Secret Love*, dat Doris Day inst sungen hett.

### Eurovision Song Contest
Kirby weer 1965 vun de BBC utwählt, för Grootbritannien an’n Eurovision Song Contest deeltonehmen. As dat in den 1960er un 1970er Johren begäng weer, hett se in en Feernsehnsennen mit dne Titel *Song for Europe* söss Titel vörstellt. De Tokiekers hebbt dorna mit Postkorten över den besten Titel afstimmt. Butendem sünd all söss Leder vun Katzhy Kirby opnahmen worrn un op en EP ünner den Titel *Song for Europe* publizeert. Dat Leed *I Belong*, dat vun Peter Lee Sterling komponeert weer un sien Text vun Phil Peters kregen harr, harr dorbi kloor de meistens Stimmen.

### All Leder mit Resultaten

Bi den Contest in Neapel is Kirby mit ehrn Bidrag op’n tweeten Rang kamen – achter France Gall, de mit 26 Punkten  för Luxemborg wunnen hett. Se hett för’t Andenken an dat Gastgeverland Italien later ok en italieensche Faten vun ehr Leed opnahmen.

### De lateren Johren
*I Belong* weer Kirby ehr letzte Single, de in de britischen Verkoopscharts kamen is. Twüschen 1967 un 1973 hett se wietere twölf Singles opnahmen un ok noch een Album. An den Spood vun fröher keem se dormit aver nich mehr ran. In de 1970er Johren harr se noch verschedene Feernsehoptreden.

In de 1970er Johren sünd den finanzielle un gesundheitliche Lasten bekannt worrn. Man, dat hett ehr nich dorvun afhollen, in’t Feernsehn optotreden. In de fröhen 1980er Johren geev se aver bekannt, dat se sik ut dat Showgewarf torüchtehn wull. Se leev dorna bit to ehrn Dood in’t Johr 2011 in London. 2005 stünn se nochmol wedder in’t Licht, as ehr Biografie *Secrets, Loves and Lip Gloss* tosamen mit ehr offizielle Websteed publiek maakt weern.

## Diskografie
### Singles

### Alben

Bito sünd vun ehr tallrieke EPs, CDs un Compilations rutkamen.

## Weblenken
* Offizielle Websteed 
* Engelsche Fansteed
* Literatur vun un över Kathy Kirby in’n Kataloog vun de Düütschen Natschonalbökeree

## Borns
Corinthians São Paulo

De **Corinthians**, an un for sik **Sport Club Corinthians Paulista**, is en brasiliaansch Football-Vereen ut São Paulo. Grünnt wurrn is he an'n 1. September 1910. 

## Wat de Vereen schafft hett
* Weltpokal: 2000
* Brasiliaansch Meester: 1990, 1998, 1999, 2005, 2011, 2015, 2017
* Brasiliaansch Pokal: 1995, 2002, 2009
* São Paulo Meester: 1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009

## Weblenken
* Websteed vun de Vereen (portugeesch)
Corinthians

**Corinthians** betekent

* Corinthian FC, beröhmten Footballvereen in England twuschen 1882 un 1939,
* Sport Club Corinthians São Paulo, Footballvereen ut Brasilien („Sport Club Corinthians Paulista“),
* SC Corinthians Alagoano, Footballvereen ut Brasilien („Sport Club Corinthians Alagoano“).
Emiel Faignaert

**Emiel Faignaert** (* 10. März 1919 in Sint-Martens-Lierde; † 10. Mai 1980 in Gent) weer en belgisch Radrennfohrer.

He weer Profi van 1940 bit 1950. Sien gröttste Spood weer de Gewinn vun de Flannern-Rundfohrt 1947. In dat glieker Johr keem he bi den Omloop Het Nieuwsblad up den tweeten Platz achter  Albert Sercu. All tosommen kunn he 27 Radrennen winnen. 

## Weblenken
* Website Lierde
* Emiel Faignaert in de Datenbank vun Radsportseiten.net – hier wurrd sien Naam aber Faingnaert schreven
Charade

**Charade** () betekent

* Scharaad, Radelsspeel mit pantomiemsch Dorstellen oder en sünnere Form vun Sülvenradels,
* *[[Charade (1953)|Charade]]*, US-amerikaansch Speelfilm ut dat Johr 1953,
* *[[Charade (Film)|Charade]]*, US-amerikaansch Speelfilm mit Cary Grant un Audrey Hepburn ut dat Johr 1963,
* *[[Charade (Kortfilm)|Charade]]*, kanaadsch animeerten Kortfilm ut dat Johr 1984,
* Charade, Musikgrupp ut de 1990er Johren,
* Daihatsu Charade, Automodell vun’n japaanschen Hersteller Daihatsu,
* Circuit de Charade, Rennstreck för Motorsport bi Clermont-Ferrand, Frankriek.
La Flèche Wallonne

**La Flèche Wallonne** (so völ as: *Walloonsch Piel*, fläämsch: *De Waalse Pijl*) is en siet 1936 jährlich (mit Utnahm van 1940) in den walloonschen Deel vun  Belgien utdragen Eendagsrennen, dat vun de Société du Tour de France veranstaltet wurrd. Dat klassisch Eendagsrennen hörr för dree Johr to de in  2005 nee inführt UCI ProTour, en Reeg vun de wichtigst Radrennen vun dat Johr. Siet 2001 hörrt dat Rennen to de Nahfolgereeg UCI World Tour.

De walloonsch Piel gellt as een vun de wichtigst Fröhjohrsklassikers in’ Radsport, steiht aver jümmer en beten in Schadden vun dat noch bekanntere Rennen Lüttich-Bastogne-Lüttich, dat immer veer Daag later utdragen wurrn. Beid Rennen tosommen wurrd traditschonell as dat „weekend ardennais“ betekent. Nee’erdings wurr ok dat tovör stattfinnen Rennen Amstel Gold Race to de „Ardennen-Week“ rekent.

## Streck
In de eerst Johren funn dat ansprööksvull, dör dat hügelige Land vun den belgisch  Ardennen führen Rennen tüschen Tournai un Lüttich statt un weer bit to  300&nbsp;km lang. Bit 1986 wurrn wesselnd Strecken wählt, de nie länger as 150 km weer. Nah dat Regelwark vun de UCI dröfft dat Rennen siet Midden vun de 1990er Johren nich länger as 200 km ween. Siet eenig Johren is Charleroi de Startoort vun den belgischen Klassiker. 

Wichtigst Charakteristikum vun dat Streckenprofils is dat Teel in Huy. 
Dat Teel liggt an dat Enn’ vun de so nömmt *Müer vun Huy* (franzöösch:: Mur de Huy), en swooren Ansteeg vun rund 1,3 km Längt. De „Müer“ is mit hör Anstiegen vun dörsnittlich 10% – maximal 27 % – för de Entscheeden vun dit Radrennen meest vun utslaggevend Bedüüden.

Siet 1993 wurrd en *Flèche Wallonne* för Fruen utdragen, de toletzt över 98 km führ. Dat Rennen tell bit 2004 to’n Rad-Weltcup vun de Fruen.

## Palmarès

### Mannlüüd
Bit in de 1970er Johren wurr dat Rennen eendüüdig vun Belgiers bestimmt. Sietdem hett sück de Siegerlist internatschonaliseert- Mit fiev Siegen is de Spanier Alejandro Valverde de spoodriekst Fohrer folgt vun de Belgier Marcel Kint un Eddy Merckx as ok de Italiener Moreno Argentin un Davide Rebellin un de Franzoos Julian Alaphilippe mit je dree Siegen bi de „Piel“.

### Fruen
Siet 1998 wurrd de Klasiker ok för Fruen dörführt. Bither kunnen Marianne Vos un Anna van der Breggen ut den Nedderlannen dat Rennen fievmal, de Britin Nicole Cooke as ok de Italienerin Fabiana Luperini dat Rennen dreemal winnen. 

## Weblenken
* La Flèche Wallonne Hommes 2008
* La Flèche Wallone Femmes